Алматыда көліктерді заңсыз тіркеумен айналысқан қылмыстық топ ұсталды
DATE: 11:15, 21 Қазан 2024 | GMT +5
TITLE: Алматыда көліктерді заңсыз тіркеумен айналысқан қылмыстық топ ұсталды
URL: https://kaz.inform.kz/news/almatida-kolkterd-zansiz-trkeumen-aynaliskan-kilmistik-top-ustaldi-99cc56/
META: DATE: 11:15, 21 Қазан 2024 | GMT +5
TOTAL WORDS: 115
AUTHOR(S):
TEXT: Қылмыстық топ көлік құралының бірегей кодын өзгерту және құжаттарды қолдан жасау арқылы автокөліктерді тіркеумен айналысқан. Нәтижесінде VIN-кодтарды өзгертумен айналысқан жерасты цехының жұмысы әшкереленді. Тіркеуге заңсыз қойылған 150-ден астам автокөлік анықталды. – Қылмыстық іс-әрекетке арнайы халыққа қызмет көрсету орталығы қызметкерлерінің және делдалдардың қатысы анықталды. Бір дропперге 50 автокөлікке дейін тіркелген. 17 күдікті ұсталды. Заттай дәлелдемелер тәркіленді. АЕҚ қауіпсіздік қызметімен бірлесіп тексеру жалғасуда, – деді ІІМ ұйымдасқан қылмысқа қарсы күрес департаменті өкілі Қуандық Алпыс. Мемлекетке заңсыз әрекеттерден келтірілген залал шамамен 320 млн теңгеден асты. Алаяқтық, мәліметтер базасындағы ақпаратты заңсыз өзгерту мен көлік құралдарының сәйкестендіру нөмірлерін қолдан жасау фактілері бойынша 17 қылмыстық іс тергеліп жатыр. Еске салайық, бұған дейін Алматыда қатарында попмма спортшылары бар қылмыстық топ ұсталғанын жазғанбыз
